RESOLUCIÓN do 11 de outubro de 2018 pola que se dá publicidade á concesión das axudas da convocatoria do ano 2018 á nova participación de agricultores en réximes de calidade, no marco do Programa de desenvolvemento rural para Galicia 2014-2020, ao abeiro da Orde da Consellería do Medio Rural do 18 de decembro de 2017.
Axencia Galega da Calidade Alimentaria — III. Outras disposicións — 18/10/2018

Mediante a Orde do 18 de decembro de 2017 (DOG núm. 6, do 9 de xaneiro de 2018), a Consellería do Medio Rural publicou a convocatoria das axudas á nova participación de agricultores en réximes de calidade, no marco do Programa de desenvolvemento rural para Galicia 2014-2020.
O artigo 12 punto 6 da Orde do 18 de decembro dispón que todas as resolucións serán notificadas de acordo co establecido no artigo 45.1.b) da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, mediante o artigo 19 do Decreto 52/2018 de creación da Axencia Galega da Calidade Alimentaria, facúltase a Dirección da dita axencia para resolver os procedementos de concesión de axudas e subvencións que se tramiten no ámbito das súas competencias.
De acordo co anterior, con data do 11 de outubro de 2018, a Dirección da Axencia Galega da Calidade Alimentaria da Consellería do Medio Rural asinou a resolución de concesión das axudas aprobadas para a convocatoria 2018 ao abeiro da mencionada Orde do 18 de decembro de 2017.
Por todo o anterior, resolvo dar publicidade á resolución desta dirección da Axencia Galega da Calidade Alimentaria de data 11 de outubro de 2018 pola que se conceden as axudas á nova participación de agricultores en réximes de calidade para a convocatoria 2018, que se transcribe a seguir:
«Resolución de concesión das axudas á nova participación de agricultores en réximes de calidade para a convocatoria 2018».
Base Legal:
Orde da Consellería do Medio Rural, do 18 de decembro de 2017, pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural para Galicia 2014-2020, e se convocan estas axudas para o ano 2018 (DOG núm. 6, do 9 de xaneiro de 2018).
Logo da proposta da Dirección da Axencia Galega da Calidade Alimentaria,
1. Aprobar as axudas económicas a favor dos solicitantes que se relacionan no anexo I «solicitudes aprobadas» desta resolución ordenados alfabeticamente e agrupados polo réxime de calidade diferenciada en que participa.
Estas axudas outórganse de acordo co artigo 5 da Orde do 18 de decembro, en réxime de concorrencia competitiva e segundo os criterios de puntuación definidos no citado artigo, acadando o 100 % dos gastos subvencionables realizados e imputados á campaña anual que comprende o período que vai do 1 de xuño de 2017 ata o 30 de abril de 2018, sen superar os 3.000 euros anuais por explotación.
As subvencións concedidas faranse efectivas con cargo a aplicación 13.03.713D.770.01, cunha dotación de 450.000,00 €.
Esta aprobación comporta unha asignación do crédito establecido por un importe de 125.959,59 € (cento vinte e cinco mil novecentos cincuenta e nove euros con cincuenta e nove céntimos).
As presentes axudas concédense en virtude da medida 3.1 «apoio á nova participación de agricultores en réximes de calidade», do Programa de desenvolvemento rural para Galicia 2014-2020, cofinanciado con fondos Feader.
O pagamento desta subvención quedará condicionado a que, sen superar a data límite do 1 de outubro de 2018, os beneficiarios indicados no anexo I desta resolución efectúen o pagamento da cota de control e/ou inscrición e/ou participación no réxime de calidade correspondente.
Os beneficiarios terán ata o día 6 de novembro de 2018 (inclusive) para presentar a seguinte documentación xustificativa:
– Solicitude de pagamento (anexo VI da Orde do 18 de decembro de 2017 «Solicitude de pagamento para axudas á nova participación de agricultores en réximes de calidade»).
– Xustificantes dos gastos efectuados: facturas ou documento de valor probatorio equivalente, cunha relación numerada delas, así como a documentación que acredite o seu pagamento.
2. Denegar as axudas económicas dos solicitantes que se relacionan no anexo II «solicitudes denegadas» desta resolución ordenados alfabeticamente e agrupados polo réxime de calidade diferenciada en que participa.
Contra esta resolución, que esgota a vía administrativa, poderá a persoa interesada interpoñer recurso potestativo de reposición ante o director da Axencia Galega da Calidade Agroalimentaria no prazo dun mes contado a partir do día seguinte ao da publicación desta resolución no Diario Oficial de Galicia, ao abeiro dos artigos 123 e 124 da Lei 39/2015, do 2 de outubro, do procedemento administrativo común das administracións públicas, ou ben directamente recurso contencioso-administrativo ante o órgano xurisdicional competente no prazo de dous meses desde a mesma data, de acordo co previsto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 11 de outubro de 2018
Listaxe de beneficiarios que participan no réxime de calidade xestionado polo Consello Regulador da IXP Ternera Gallega.
Listaxe de beneficiarios que participan no réxime de calidade xestionado polo Consello Regulador da IXP Vaca e Boi de Galicia.
Listaxe de beneficiarios que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de beneficiarios que participan no réxime de calidade xestionado polo Consello Regulador da IXP Mel de Galicia.
Listaxe de beneficiarios que participan no réxime de calidade xestionado polo Consello Regulador da DO Monterrei.
Listaxe de beneficiarios que participan no réxime de calidade xestionado polo Consello Regulador da IXP Castaña de Galicia.
Listaxe de beneficiarios que participan no réxime de calidade xestionado polo Consello Regulador da IXP Faba de Lourenzá.
Listaxe de beneficiarios que participan no réxime de calidade xestionado polo Consello Regulador da IXP Grelos de Galicia.
Listaxe de beneficiarios que participan no réxime de calidade xestionado polo Consello Regulador da DOP Pemento de Herbón.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Ternera Gallega.
Listaxe de solicitudes denegadas de produtores que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Vaca e Boi de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Mel de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Pemento do Couto.
Listaxe de solicitudes denegadas de produtores que participan no réxime de calidade xestionado polo Consello Regulador da DO Rías Baixas.
Listaxe de solicitudes inadmitidas a trámite.